Elmhurst Hospital Center

Elmhurst Hospital Center (EHC), også kjent soms NYC Health + Hospitals/Elmhurst, er et offentlig sykehus med 545 senger. Det ligger i nabolaget  Elmhurst i Queens i New York City. Det er ett av de 11 sykehusene for akutt pleie under NYC Health + Hospitals, byens public benefit corporation.

I normalperioder kunne belegget ligge på jevnt 80 % og kapasiteten har til tider ikke strukket til. 

Det var særlig store utfordringer i mars 2020 da Elmhurst Hospital ble senter for koronaviruskrisen i delstaten New York, som igjen var blitt det nasjonale amerikanske episenter for pandemien. 

Pasienter som ikke led av covid-19 ble overført til andre sykehus slik at man fikk en sykehusomgivelse med som fullt ut konsentrerte seg om pandemien. Det var ett døgn under pandemien at det døde 13 av sykdommen, blant dem minst én som døde mens man prøvde å finne en seng.

Sykehuset leide en kjølebil til å tjene som et likhus, satte opp midlertidige sykehustelt, og fikk donert 40 respiratorer fra byen sent i mars for å hjelpe covid-pasienter med å få pustet. Før de fikk gaven, hadde Elmhurst Hospital 63 respiratorer. De mottok også 40 BiPAP-maskiner fra Tesla. Antallet innleggelser avtok i løpet av første uke av april, men leger sa at de sendte hjem pasienter som man ellers ville ha innlagt dersom det hadde vært plass til dem.

Referanser

Eksterne lenker 
 

Queens
Sykehus i USA
Byggverk i New York
USA under koronaviruspandemien i 2020
Sykepleiefasiliteter involvert mot covid-19